
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 212 

12 Μαρτίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγκαστική απαλλοτρίωση ακινήτων για την κατα¬ 
σκευή «ΧΑΝΔΑΚΑ ΜΑΝΔΡΑΣ» στο Ν. Αάρισας. 1 

Επικύρωση Καθορισμού Οριογραμμών τμήματος Ρέ¬ 
ματος πλησίον των Εγκαταστάσεων Ανω Δ/ριου 

ΜΟΤΟΡ ΟΙΑ - Ν. Κορινθίας. 2 

Αναγνώριση οδού ωςπροϋφισταμένηςτου έτους 1948 
και διατήρηση αυτής ως εγκεκριμένης στο Ν. Δω- 
δεκανήσου. 3 


ΑΠΟΦΑΣΕΙ Σ 

Αριθ.213 (1) 

Αναγκαστική απαλλοτρίωση ακινήτων για την κατασκευή 
«ΧΑΝΔΑΚΑ ΜΑΝΔΡΑΣ» στο Ν. Αάρισας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2882/2001 «Κώδικας Αναγκαστι¬ 
κών Απαλλοτριώσεων Ακινήτων» (ΦΕΚ 17/6.2.2001/τ.Α'). 

2. Τον Ν. 2985/2002 (ΦΕΚ 18/4.2.2002τ.Α') «Προσαρμο¬ 
γή των διατάξεων του Κώδικα Αναγκαστικών Απαλλο¬ 
τριώσεων στο Σύνταγμα». 

3. Τον Ν. 2990/2002 (ΦΕΚ 30/21.2.2002 τ.Α') «Κύρωση 
της από 21 Δεκεμβρίου 2001 πράξης Νομοθετικού περιε- 
χομένου-Αρμοδιότητα Δικαστηρίων σε υποθέσεις ανα¬ 
γκαστικών απαλλοτριώσεων, φορολογικές και τελωνια- 
κές ρυθμίσεις». 

4. Τον Ν. 3016/2002 (ΦΕΚ 110/17.5.2002 τ.Α') «Για την 
εταιρική διακυβέρνηση, θέματα μισθολογίου και άλλες 
διατάξεις» και μόνο ως προς τις διατάξεις της παραγρά¬ 
φου 1 του άρθρου 38 αυτού. 

5. Το έγγραφο της Γενικής Δ/νσης Περιβάλλοντος, 
Ε.Υ.Π.Ε, του Υ.ΠΕ.ΧΩ.Δ.Ε., με αριθμ. πρωτ. 84740/ 


11.9.2002, στο οποίο αναφέρεται ότι δεν απαιτείται η τή¬ 
ρηση της διαδικασίας Περιβαλλοντικής Αδειοδότησης 
(Προκαταρκτικής Περιβαλλοντικής Εκτίμησης και Αξιο¬ 
λόγησης και εκπόνησης Μελέτης Περιβαλλοντικών Επι¬ 
πτώσεων), εφόσον τηρηθούν αυστηρά οι προϋποθέσεις 
που αναφέρονται στο έγγραφο αυτό, αποφασίζουμε: 

Κηρύσσουμε την αναγκαστική απαλλοτρίωση για λό¬ 
γους δημόσιας ωφέλειας και ειδικότερα για την κατα¬ 
σκευή χωμάτινου Χάνδακα, τραπεζοειδούς διατομής, 
εδαφικής έκτασης 3324 τ.μ. συνολικού μήκους 363 μ. 
στην αριστερή πλευρά της Ε.Ο. Λάρισας-Τρικάλων και 
στην Χ.Θ. 0-1-845 (Χ.Θ. 0-^000 διασταύρωση Ραχούλας) 
στο Ν. Λάρισας. 

Η έκταση, που απαλλοτριώνεται εικονίζεται στο με κλί¬ 
μακα 1:1000 κτηματολογικό διάγραμμα και στον πάνω σ’ 
αυτό κτηματολογικό πίνακα της Δ/νσης Συγκοινωνιακών 
Έργων Περιφέρειας Θεσσαλίας, το οποίο έχει συντάξει ο 
Τοπ/φος Μηχ/κός Ευστάθιος Πασχούδης με ημερομηνία 
21.3.2001 και έχει εγκρίνει ο Προϊστάμενος της Δ/νσης 
Συγκοινωνιακών Έργων Φαλούτσος Κων/νος στις 

5.2.2002. 

Στην έκταση, που απαλλοτριώνεται προβάλλουν δικαι¬ 
ώματα κυριότητας οι 1. Καραφυλλίδης Στέφανος του 
Αποστόλου 2. Καδόγλου Γρηγόριοςτου Χρήστου 3. Μου- 
σαιλίδηςΔημήτριοςτου Νικολάου κ.λπ. 

Η απαλλοτρίωση κηρύσσεται υπέρ του Δημοσίου και 
δαπάνη του Δημοσίου. Η εν λόγω δαπάνη εκτιμάται ότι θα 
ανέλθει στο ποσό των 22.000 ευρώ και θα βαρύνει τις πι¬ 
στώσεις του έργου με εναρ. Έργου 2002 ΕΠ 00630003 
ΣΑΕΠ 0063 «Απαλλοτριώσεις για την κατασκευή Παρά¬ 
καμψης Μεγαλοχωρίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 19Φεβρουαρίου 2003 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 148 (2) 

Επικύρωση Καθορισμού Οριογραμμών τμήματος Ρέμα¬ 
τος πλησίον των Εγκαταστάσεων Άνω Δ/ριου ΜΟΤΟΡ 
ΟΙΛ- Ν. Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

Τις ακόλουθες διατάξεις και λοιπά έγγραφα: 

1. Τον Ν. 2853/16.7.1922 «περί υδραυλικών εν γένει 
έργων και αστυνομεύσεως των Δημοσίων Υδάτων». 

2. Το άρθρο 6της με αρ. 3046/304/3.2.89 απόφασηςτου 
Υπουργού ΠΕ.ΧΩ.Δ.Ε. «Έγκριση Κτιριοδομικού Κανονι¬ 
σμού». 

3. Το άρθρο 5του Ν. 3010/25.4.2002 (Α'91). 

4. Την Μελέτη Οριοθέτησης που συνοδεύει αναπόσπα¬ 
στα τηνπαρούσα, συντάχθηκε από το «Γραφείο ΔΟΞΙΑΔΗ 
- Σύμβουλοι για Ανάπτυξη και Οικιστική Α.Ε.», ελέγχθηκε 
και θεωρήθηκε από την Δ/νση Τεχνικών Υπηρεσιών Ν.Α. 
Κορινθίας και περιλαμβάνει: 

- Την τεχνική έκθεση με υδραυλική μελέτη και υδραυλι¬ 
κούς υπολογισμούς. 

- Γενική Οριζοντιογραφία, κλίμακας 1:5000, μεΑρ. Σχ. 1. 
-Τοπογραφικό και Υψομετρικό Διάγραμμα Πρότασης 

Οριοθέτησης κλίμακας 1:1000 με Αρ. Σχ. 2το οποίο φέ¬ 


ρει πίνακα συντεταγμένων των κορυφών των οριο- 
γραμμών. 

- Οριζοντιογραφία κλίμακας 1:1000 με Αρ. Σχ. 02. 

- Μηκοτομή Ρέματος, κλίμακας 1:1000/1:100, με Αρ. 
Σχ.3. 

- Διατομές Ελέγχου Ρέματος, κλίμακας 1:200, με Αρ. 
Σχ. 4, αποφασίζουμε: 

Την επικύρωση των οριστικών οριογραμμών του τμήμα¬ 
τος του ρέματος το οποίο βρίσκεται παρακείμενο στην 
ιδιοκτησία της ΜΟΤΟΡ ΟΙΛ (Ε/\ΛΑΣ) στο Ν. Κορινθίας, 
κατ’ εφαρμογή των διατάξεων του Ν. 3010/2002 και τον 
καθορισμό των συντεταγμένων των οριογραμμών του 
όπως αυτές αναγράφονται στο Τοπογραφικό και Υψομε¬ 
τρικό Διάγραμμα Πρότασης Οριοθέτησης (Αρ. Σχεδίου 2) 
κλίμακας 1:1000, που συνέταξε το «Γραφείο Δοξιάδη- 
Σύμβουλοι για Ανάπτυξη και Οικιστική Α.Ε.» και το οποίο 
συνοδεύει αναπόσπαστα την παρούσα απόφαση. 

Η απόφαση αυτή μαζί με το συνημμένο Τοπογραφικό 
και Υψομετρικό Διάγραμμα Πρότασης Οριοθέτησης (Αρ. 
Σχεδίου 2) κλίμακας 1:1000, να δημοσιευθούν στην Εφη¬ 
μερίδα της Κυβερνήσεως. 

Τρίπολη, 6 Φεβρουάριου 2003 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

Αριθ. 976/03 (3) 

Αναγνώριση οδού ως προϋφισταμένης του έτους 1948 
και διατήρηση αυτής ως εγκεκριμένης στο Ν. Δωδε- 
κανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 

Έχοντας υπόψη: 

1. Τις διατάξεις του άρθρου 20 του Ν .Δ/τος 17-7.23 «πε¬ 
ρί σχεδίων πόλεων κλπ». 

2. Τις διατάξεις του Ν. 3200/55 «περί διοικητικής αποκε- 
ντρώσεως». 

3. Τις διατάξεις του Ν.Δ/τος 532/70 «περί διοικητικής 
αποκεντρώσεως». 

4. Τις διατάξεις του Ν .Δ/τος 691/48 με το οποίο επεκτά¬ 
θηκε η πολεοδομική Νομοθεσία στη Δωδ/σο. 

5. Τις διατάξεις του Ν. 1558/85 «Κυβέρνηση και κυβερ¬ 
νητικά όργανα» ΦΕΚ 137Α/26.7.85 και συγκεκριμένα το 
άρθρο 23 αυτού όπου προβλέπεται η σύσταση του 
Υπουργείου Περιβάλλοντος, Χωροταξίας και Δημοσίων 
Έργων. 

6. Τον Ν. 2218 και 2240/94 «Περί Νομαρχιακών Αυτ/ 
σεων». 


7. Την 29 απόφαση ΦΕΚ 379Β/95 «Περί Οργανισμού 
Εσωτερικής Οργάνωσης και Λειτουργίας των Υπηρεσιών 
της Νομ/κής Αυτ/σης Δωδ/σου». 

8. Την ομόφωνη γνωμοδότηση του ΣΧΟΠ του Νομού 
Δωδ/σου (1η Συνεδρίαση-θέμα 2ο της 17.2.2003), απο¬ 
φασίζουμε: 

1. Αναγνωρίζουμε ως προϋφισταμένη του 1948 την οδό 
που βρίσκεται στο Ο.Τ. 209 του εγκεκριμένου σχεδίου 
πόλης Ρόδου, όπως αυτή φαίνεται με διαγράμμιση στα 
συνημμένα σχέδια υπό στοιχεία γωνιών (α-β-γ-δ-ε-ζ-η-θ-ι- 
κ-λ-α). 

2. Διατηρούμε αυτή ως εγκεκριμένη του σχεδίου πόλης. 

Η παρούσα απόφαση, σύμφωνα με το άρθρο 27 του 

Ν. 2081/92, δεν προκαλεί δαπάνη σε βάρος του οικείου 
Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 25 Φεβρουάριου 2003 

Ο Νομάρχης κ.α.α. 

Ο Βοηθός Νομάρχη 
ΕΥΣΤΑΘΙΟΣ ΚΟΥΣΟΥΡΝΑΣ 

